# אולימפוס מונס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ההר, כפי שצולם מלויין בשנת 1998

ההר אולימפוס מונְס נמצא על מאדים והוא ההר הגבוה ביותר הידוע במערכת השמש.

החלק המרכזי של ההר ניצב בגובה של 27 ק"מ (88,600 רגל) מעל בסיסו (בערך פי שלושה מגובה הר ההר האוורסט מעל לפני הים, ופי שלושה מגובה ההר מאונה לואה שבהוואי מעל בסיסו שבעומק הים); הוא מתנשא לגובה של 25 קילומטרים מעל גובה פני השטח הממוצע של מאדים, מכיוון שהוא שוכן בתוך שקע בעומק שני קילומטרים. רוחבו של ההר 540 ק"מ, ובקרבתו צוקים תלולים נוספים.

בהיות אולימפוס מונס הר געש כבוי, יש לו לוע באורך 85 ק"מ ברוחב 60 ק"מ ועומק של כ-3 ק"מ. בתוך הלוע יש שישה בורות מכתשים חופפים. הצד החיצוני של הלוע מתוחם במדרון בגובה של עד 6 קילומטרים, תופעה ייחודית בקרב חיפויי הרי הגעש במאדים.

גודלו של אוליפמוס מונס כה עצום (בערך כגודלה של מדינת מיזורי) עד שאדם שעומד על פני השטח של מאדים לא יוכל לראות את הפרופיל של ההר גם ממרחק רב, מכיוון שעקמומיות כוכב הלכת תסכל צפייה בפרטים אלה. הדרך היחידה לצפות בהר היטב היא בצפייה מחוץ למאדים. באופן דומה, אם מישהו יעמוד על הנקודה הגבוהה ביותר בפסגת ההר, שיפוע הר הגעש ימשך כל הדרך עד האופק.

תפיסה מוטעית נפוצה היא שפסגת ההר נמצאת מעל האטמוספירה של מאדים. הלחץ האטמוספירי בפסגת ההר הוא כ-2% מהלחץ הממוצע על פני השטח של מאדים. לשם השוואה לחץ האוויר בפסגת האוורסט הוא כ-25% מלחץ האוויר בגובה פני הים. גם כך, סופות אבק מתרחשות גם בחלקים הגבוהים של ההר וישנה נוכחות של עננים העשויים מקרח פחמן דו חמצני גם בפסגת אולימפוס מונס, אך לא התגלתה נוכחות ענני קרח מים שהם כבדים יותר. אף כי הלחץ האטמוספירי הממוצע על מאדים הוא פחות מאחוז אחד מזה של כדור הארץ, כוח המשיכה הנמוך בהרבה מאפשר לאטמוספירה להמשך לגובה רב בהרבה.

מיזמי קרן ויקימדיה |  |
תמונות ומדיה בוויקישיתוף: אולימפוס מונס

מקור: http://he.wikipedia.org../../../%D7%90/%D7%95/%D7%9C/%D7%90%D7%95%D7%9C%D7%99%D7%9E%D7%A4%D7%95%D7%A1_%D7%9E%D7%95%D7%A0%D7%A1.html

קטגוריה: מאדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- Deutsch
- Français
- Íslenska
- 日本語
- 한국어
- Nederlands
- Norsk (nynorsk)
- Polski
- Português
- Română
- Scots
- Svenska